पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के डुमरडीह के समीप में शुक्रवार की दोपहर करीब एक बजे तेज रफ्तार ट्रैक्टर की चपेट में आने से बाइक सवार युवक मनोहर लोहरा ( 25) की घटनास्थल पर ही मौत हो गई। जबकि उसका साथी दीपक अहीर गंभीर रूप से घायल है। लोगों की मदद से दीपक को इलाज के लिए सदर अस्पताल गुमला में भर्ती कराया गया है। उसकी स्थिति खतरे से बाहर बताई जा रही है। दोनों रायडीह प्रखंड के जमगई गांव के रहने वाले हैं। घटना के संबंध में बताया जाता है कि दीपक अहीर का 27 मई को विवाह है।
अपने विवाह को लेकर वह शुक्रवार की सुबह करीब 10 बजे घर से शादी का कार्ड बांटने निकला था। आसपास के गांवों में कार्ड बांटने के बाद वह गांव के ही अपने साथी मनोहर के साथ बाइक पर सवार होकर घाघरा जाने के लिए निकला था। डूमरडीह के समीप तेज रफ्तार व विपरीत दिशा से आ रहे एक ट्रैक्टर ने दोनों रौंद डाला। फिर चालक ने ट्रेक्टर लेकर भाग निकला। इधर ट्रैक्टर की चपेट में आते ही मनोहर की मौके पर मौत हो गई। जबकि उसका साथी दीपक घायल हो गया। स्थानीय लोगों ने घटना की सूचना पुलिस को दी। पुलिस ने मनोहर के शव को बरामद कर पोस्टमार्टम के लिए सदर अस्पताल भेज दिया। साथ ही ट्रैक्टर व उसके चालक का पता लगाने में जुट गई। इधर घटना की सूचना के बाद सदर अस्पताल पहुंचे मृतक मनोहर के घर वालों व ग्रामीणों का रो-रो कर बुरा हाल था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn